O primer vuelo d'o prototipo YF-16 tenió puesto en a Base d'a Fuerza Aeria Edwards (California) o 21 de chinero de 1974, encara que estió un primer vuelo inasperau; entre ixe día as prebas yeran de rodache a alta velocidat, pero a 222 km/h l'avión prencipió a oscilar violentament y o piloto Phil Oestricher, decidió elevar-se pa privar salir-se d'a pista, y dimpués, aterrizar nuevament. O primer vuelo planificau ocurrió o 2 de febrero d'ixe mesmo anyo, en o qual l'avión aconsiguió puyar dica os 9000 m y aconsiguió velocidatz de mas de 600 km/h. O segundo prototipo voló o 9 de marzo de 1974.